**Ploaia toamnei doamnei**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vulcan de ropot ce erupe

Din 'naltul cerului de plumb,

Anunță mari mișcări de trupe

Făcând stejarul falnic strâmb.

Puhoiul lavei ce se scurge,

Cenușa norilor nebuni,

Timpanul nopții îl străpunge

Și- l sparge- n trosnet de tăciuni.

Când lava răpăie pe gânduri,

Fiorul umed într-un fulger

Strecoară liniștea în rânduri

Căzând din cer aripi de înger.

Așa e prima ploaie- n toamna

Ce se strecoară- ncet, timidă,

Precum se oglindește doamna

În anii ce încep s- o prindă.